stanford-oval/wikipedia huggingface dataset:
ท่าอากาศยานนานาชาติแวนคูเวอร์
สายการบินและจุดหมายปลายทาง > Proposed airlines

Aeroflot (Moscow-Sheremetyevo) [subject to government approval]
Air China (Beijing-Capital) [subject to government approval]
Air India (Amritsar, Delhi) [subject to government approval]
All Nippon Airways (Tokyo-Narita)
Asiana Airlines (Seoul-Incheon),
China Airlines (Taipei-Taoyuan)
China Eastern Airlines (Shanghai-Pudong)
China Southern Airlines (Guangzhou) July 2009 [subject to government approval]
Emirates Airline (Dubai), subject to changes to bilateral agreement between the United Arab Emirates and Canada
Emirates' intent to begin service to YVR was disclosed by Tony Gugliotta, Senior Vice President of Marketing and Commercial Development for YVR on March 7, 2007, at which time it was also noted that some other carriers, specifically Korean Air and Philippine Airlines, also planned to increase their frequencies to YVR once agreements with the airlines home governments are completed (Vancouver Province newspaper)
NOTE: both KAL and PAL have announced increases in their services to YVR to daily.
Etihad Airways (Abu Dhabi), plans to eventually fly to Vancouver once bilateral agreements between the UAE and Canada have changed
Jet Airways (Delhi, Brussels) (subject to government approval]
Kingfisher Airlines (Delhi) [subject to government approval]
Qantas (Sydney) [will restart route when Boeing 787-9 are put into service]
Qatar Airways (Doha) [subject to government approval]
Thai Airways (Bangkok-Suvrnabhumi, Seoul-Incheon) July 2022 agreements beteen Thailand and Canada [subject to government approval]
Turkish Airlines (Istanbul)
Vietnam Airlines (Ho Chi Minh City) [subject to government approval]
สายการบินและจุดหมายปลายทาง > Cancelled terminal

Malaysia Airlines (Kuala Lumpur-International, Taipei-Taoyuan)
แหล่งข้อมูลอื่น

ท่าอากาศยานนานาชาติแวนคูเวอร์
Philippine Airlines Airbus A340 approaching Vancouver International Airport
ธงไพรด์

สัญลักษณ์ของชุมชนกลุ่มบุคคลที่มีความหลากหลายทางเพศส่วนหนึ่งหรือทั้งหมด
รวมธงไพรด์ที่แขวนอยู่ในตลาดลีดเดนฮอลล์ ในกรุงลอนดอน
ธงไพรด์ (อังกฤษ: pride flag) คือธงใด ๆ ที่เป็นสัญลักษณ์ของกลุ่มหรือส่วนหนึ่งของชุมชนกลุ่มบุคคลที่มีความหลากหลายทางเพศ คำว่าไพรด์ (pride) หรือความภาคภูมิใจในกรณีนี้หมายถึงแนวคิดเรื่องความภาคภูมิใจของกลุ่มบุคคลที่มีความหลากหลายทางเพศ คำว่า ธงแอลจีบีที (LGBT flag) และธงเควียร์ (queer flag) มักนำใช้แทนกันได้
ธงไพรด์สามารถแสดงออกถึงรสนิยมทางเพศ รสนิยมทางโรแมนติก อัตลักษณ์ของสภาวะเพศ วัฒนธรรมย่อย และความมุ่งประสงค์ระดับภูมิภาคที่หลากหลาย  ตลอดจนชุมชนกลุ่มบุคคลที่มีความหลากหลายทางเพศโดยรวม นอกจากนี้ยังมีธงไพรด์อื่น ๆ ที่ไม่เกี่ยวข้องกับเรื่องกลุ่มบุคคลที่มีความหลากหลายทางเพศโดยเฉพาะ เช่น ธงสำหรับวัฒนธรรมย่อยเครื่องหนัง ธงสีรุ้งซึ่งเป็นสัญลักษณ์แทนของชุมชนกลุ่มบุคคลที่มีความหลากหลายทางเพศทั้งหมด เป็นธงไพรด์ที่ใช้กันอย่างแพร่หลาย
ตัวอย่างที่โดดเด่น > ธงสีรุ้ง

บทความหลัก: ธงสีรุ้ง (กลุ่มบุคคลที่มีความหลากหลายทางเพศ)
กิลเบิร์ต เบเกอร์ออกแบบธงไพรด์สีรุ้งสำหรับงานเฉลิมวันเสรีภาพเกย์แห่งซานฟรานซิสโก ในปี พ.ศ. 2521 ธงนี้ได้รับการออกแบบเพื่อเป็น "สัญลักษณ์แห่งความหวัง" และการหลุดพ้น และใช้เป็นทางเลือกแทนสัญลักษณ์สามเหลี่ยมสีชมพู ธงไม่ได้แสดงสีของรุ้งกินน้ำจริง สีของธงแสดงในรูปแถบแนวนอนโดยมีสีแดงอยู่ด้านบนและสีม่วงอยู่ด้านล่าง แสดงถึงความหลากหลายของเกย์และเลสเบียนทั่วโลก ในรูปแบบ 8 สีดั้งเดิม สีชมพูมีความหมายถึงเพศวิถี สีแดงมีความหมายถึงชีวิต สีส้มมีความหมายถึงการเยียวยา สีเหลืองมีความหมายถึงดวงอาทิตย์ สีเขียวมีความหมายถึงธรรมชาติ สีเทอร์ควอยซ์มีความหมายถึงศิลปะ สีครามมีความหมายถึงความสามัคคี และสีม่วงมีความหมายถึงจิตวิญญาณ สำเนาของธง 8 สีต้นฉบับขนาด 20 x 30 ฟุตทำขึ้นโดยเบเกอร์ในปี พ.ศ. 2543 และติดตั้งในเขตคาสโทรในซานฟรานซิสโก ธงสีรุ้งมีหลายรูปแบบ รวมถึงแบบที่รวมสัญลักษณ์กลุ่มบุคคลที่มีความหลากหลายทางเพศอื่น ๆ เช่น สามเหลี่ยมหรือแลมบ์ดา
ตัวอย่างที่โดดเด่น > เอโรแมนติก

บทความหลัก: ธงเอโรแมนติก
ธงไพรด์ของเอโรแมนติกประกอบด้วยแถบแนวนอน 5 แถบ ได้แก่ (จากบนลงล่าง) สีเขียว สีเขียวอ่อน สีขาว สีเทา และสีดำ ธงนี้สร้างโดยคาเมรอน วิมซี (ชื่อผู้ใช้ทัมเบลอร์ cameronwhimsy ) ในปี พ.ศ. 25557 แถบสีเขียวและสีเขียวอ่อนแสดงถึงเอโรแมนติกและเอโร-สเปกตรัม แถบสีขาวแสดงถึงความสำคัญและความมีเหตุผลของรูปแบบความรักที่ไม่ใช่ความโรแมนติก ซึ่งรวมถึงมิตรภาพ รักบริสุทธิ์และแรงดึงดูดแบบสุนทรียภาพ ความสัมพันธ์แบบเควียร์พลาโตนิก และครอบครัว แถบสีดำและสีเทาแสดงถึงสเปกตรัมของเพศวิถี ซึ่งมีตั้งแต่ เอโร-เอซ (เอโรแมนติกเอเซ็กชวล) ไปจนถึงเอโรแมนติกอัลโลเซ็กชวล
ตัวอย่างที่โดดเด่น > เอเซ็กชวล

บทความหลัก: ธงเอเซ็กชวล
ธงไพรด์ของเอเซ็กชวล ประกอบด้วยแถบแนวนอน 4 สี ได้แก่สีดำ สีเทา สีขาว และสีม่วงจากบนลงล่าง ธงนี้สร้างขึ้นโดยกลุ่มผู้ใช้ของเอเซ็กชวลวิซิบิลิตีแอนด์เอดูเคชันเน็ตเวิร์ก ในเดือนสิงหาคม พ.ศ. 2553 ซึ่งเป็นส่วนหนึ่งของความพยายามของชุมชนในการสร้างและเลือกธง แถบสีดำมีความหมายถึงเอเซ็กชวล แถบสีเทามีความหมายถึงเกรย์เอเซ็กชวลและเดมิเซ็กชวล แถบสีขาวมีความหมายถึงพันธมิตร และแถบสีม่วงมีความหมายถึงชุมชน
ธงเอโรแมนติก
ธงเอเซ็กชวล
ธรรมชาติบำบัด

ธรรมชาติบำบัด (อังกฤษ: Naturopathy หรือ naturopathic medicine หรือ natural medicine) คือการดูแลสุขภาพด้วยวิธีทางธรรมชาติ ในหลายแบบไม่ว่า ดีท็อกซ์ อโรมาเธอราปี โยคะ สมุนไพร สปา การนวด การฝังเข็ม ชี่กง สมาธิ หรือการทานอาหารตามแนวทางธรรมชาติ
ธรรมชาติบำบัดเป็นวิธีต่าง ๆ ของการแพทย์ทางเลือก (Alternative medicine) ที่เน้นการบำบัดรักษาโดยวิธีที่เป็นธรรมชาติและโดยความเชื่อที่ว่าร่างกายมีความสามารถในการบำบัดรักษาตนเอง ปรัชญาของธรรมชาติบำบัดนิยมใช้การรักษาโดยวิธี Holistic health และการลดการใช้ศัลยกรรมและยาในการรักษา ธรรมชาติบำบัดใช้วิธีการรักษาหลายวิธีที่เป็นที่ยอมรับในระดับต่าง ๆ ในวงการแพทย์ที่รวมทั้งการกินอาหาร (Diet), การดำรงชีวิต และ การฝังเข็มที่อาจจะช่วยลดความเจ็บปวดได้ในบางกรณี
แหล่งข้อมูลอื่น

โรงเรียนแพทย์แผนโบราณวัดพระเชตุพนฯ
ตำหนักจัดกระดูกเพื่อสุขภาพ เก็บถาวร 2018-04-10 ที่ เวย์แบ็กแมชชีน
สมาธิเพื่อการผ่อนคลายรักษาสุขภาพกายและจิตโดยองค์รวม
สถาบันโยคะวิชาการ มูลนิธิหมอชาวบ้าน
มหาฤๅษีอายุรเวทสยาม เก็บถาวร 2011-11-19 ที่ เวย์แบ็กแมชชีน
วัดคำประมง อโรคยศาล
ธรรมชาติบำบัด ปรับสมดุล (ร้อน-เย็น) แบบสุขภาพดีวิถีพุทธ หมอเขียว ใจเพชร
ชมรมบ้านสุขภาพ ดร.รสสุคนธ์ พุ่มพันธุ์วงศ์ เก็บถาวร 2011-04-26 ที่ เวย์แบ็กแมชชีน
การใช้ลูกดิ่ง และธรรมชาติบำบัด อ.สุทธิวัสส์ คำภา
ชีวจิต ดร.สาทิส อินทรกำแหง เก็บถาวร 2010-07-23 ที่ เวย์แบ็กแมชชีน
เต้าเต๋อซิ่นซี อ.จ้าวเมี่ยวกว่อ เก็บถาวร 2010-07-29 ที่ เวย์แบ็กแมชชีน
ชี่กงไทย อ.หยาง เผย เซิน
ศูนย์ธรรมชาติบำบัดบัลวี  นพ.บรรจบ ชุณหสวัสดิกุล
แมคโครไบโอติกส์ เลม่อนฟาร์ม
แมคโครไบโอติกส์ เขาค้อทะเลภู
ธนาคารไอซีไอซีไอ

| --- | --- |

ประเภท: มหาชน
การซื้อขาย: BSE: 532174   NSE: ICICIBANK   NYSE: IBN  BSE SENSEX Constituent
ISIN: INE090A01021 
อุตสาหกรรม: การธนาคาร, บริการทางการเงิน
ก่อตั้ง: ค.ศ. 1954
สำนักงานใหญ่: มุมไบ รัฐมหาราษฏระ ประเทศอินเดีย
พื้นที่ให้บริการ: ทั่วโลก
บุคลากรหลัก: นางสาวจันทา คอชฮาร์ (กรรมการผู้จัดการและประธานเจ้าหน้าที่บริหาร)
ผลิตภัณฑ์: บัตรเครดิต, ลูกค้ารายย่อย, ธนาคารพาณิชย์, การเงินและการประกันภัย, วาณิชธนกิจ, สินเชื่อจำนอง, ธนาคารเอกชน, การบริหารความมั่งคั่ง
รายได้:  13.52 พันล้านดอลลาร์สหรัฐ (ค.ศ. 2012)
รายได้จากการดำเนินงาน:  2.117 พันล้านดอลลาร์สหรัฐ (ค.ศ. 2012)
รายได้สุทธิ:  1.597 พันล้านดอลลาร์สหรัฐ (ค.ศ. 2012)
สินทรัพย์:  98.99 พันล้านดอลลาร์สหรัฐ (ค.ศ. 2012)
ส่วนของผู้ถือหุ้น:  12.62 พันล้านดอลลาร์สหรัฐ (ค.ศ. 2012)
พนักงาน: 81,254 คน (ค.ศ. 2012)
เว็บไซต์: www.icicibank.com
ธนาคารไอซีไอซีไอจำกัด (อังกฤษ: ICICI Bank Limited; NSE: ICICIBANK, BSE: 532174, เอ็นวายเอสอี: IBN) เป็นบริษัทบริการทางการเงินของอินเดีย ซึ่งมีสำนักงานใหญ่อยู่ ณ มุมไบ รัฐมหาราษฏระ ซึ่งเป็นธนาคารที่ใหญ่ที่สุดอันดับสองของประเทศอินเดียโดยทรัพย์สิน และใหญ่ที่สุดเป็นอันดับสามโดยมูลค่าหลักทรัพย์ตามราคาตลาด ซึ่งมีความหลากหลายของผลิตภัณฑ์ธนาคารและบริการทางการเงินสำหรับองค์กร และลูกค้ารายย่อยผ่านช่องทางการส่งมอบที่หลากหลาย รวมถึงผ่านทางบริษัทในเครือที่ได้ระบุในพื้นที่ของธนาคารเพื่อการลงทุน, ประกันชีวิตและวินาศภัย, บริษัทร่วมทุนและการจัดการสินทรัพย์ ธนาคารมีเครือข่าย 2,883 สาขา และเอทีเอ็ม 10021 ในประเทศอินเดีย ตลอดจนมีสาขาใน 19 ประเทศ รวมทั้งประเทศอินเดีย
ธนาคารมีบริษัทในเครือในสหราชอาณาจักร, รัสเซีย และแคนาดา; สาขาในสหรัฐอเมริกา, สิงคโปร์, บาห์เรน, ฮ่องกง, ศรีลังกา, กาตาร์ และศูนย์การเงินระหว่างประเทศดูไบ; และสำนักงานตัวแทนในสหรัฐอาหรับเอมิเรตส์, จีน, แอฟริกาใต้, บังคลาเทศ, ไทย, มาเลเซีย และอินโดนีเซีย ส่วนบริษัทในเครือสหราชอาณาจักรได้มีการจัดตั้งสาขาในประเทศเบลเยียมและประเทศเยอรมนี
ธนาคารไอซีไอซีไอเป็นหนึ่งในธนาคารบิ๊กโฟร์ ของอินเดีย พร้อมด้วยธนาคารรัฐแห่งประเทศอินเดีย, ธนาคารแห่งชาติรัฐปัญจาบ และธนาคารคานารา
เมื่อวันที่ 14 มีนาคม ค.ศ. 2013 นิตยสารออนไลน์คอบราโพสต์ได้เปิดตัวภาพวิดีโอจากโอเปอเรชันเรดสไปเดอร์แสดงให้เห็นเจ้าหน้าที่ระดับสูงและพนักงานบางส่วนของธนาคารไอซีไอซีไอซึ่งเห็นพ้องที่จะแปลงเงินสกปรกให้เป็นบริสุทธิ์ ซึ่งเป็นการกระทำละเมิดพระราชบัญญัติป้องกันและปราบปรามการฟอกเงิน รัฐบาลอินเดียและธนาคารแห่งชาติอินเดียได้มีคำสั่งให้สอบถามรายละเอียดเพิ่มเติมจากเอ็กโพเซ จากนั้น เมื่อวันที่ 15 มีนาคม ค.ศ. 2013 ธนาคารไอซีไอซีไอได้ดำเนินการสอบสวนเพื่อปลดพนักงาน 18 ราย
ดูเพิ่ม

Find IFSC or MICR Code of Any Branch of ICICI Bank เก็บถาวร 2013-03-17 ที่ เวย์แบ็กแมชชีน
ICICI Bank on Wikinvest
MySavings Rewards เก็บถาวร 2016-09-08 ที่ เวย์แบ็กแมชชีน
แหล่งข้อมูลอื่น

เว็บไซต์ทางการ
Easy IFSC & MICR codes of ICICI Bank Ltd[ลิงก์เสีย]
ข้อมูลทางด้านธุรกิจของ ICICI Bank:
การยื่นเอกสารต่อ ก.ล.ต. สหรัฐ
ธนาคารมหานคร

| --- | --- |
ก่อตั้ง: 4 กรกฎาคม พ.ศ. 2520
เลิกกิจการ: 2 พฤศจิกายน พ.ศ. 2541
สาเหตุ: รวมกิจการเข้ากับธนาคารกรุงไทย
ถัดไป: ธนาคารกรุงไทย
สำนักงานใหญ่: 20 ถนนยุคล 2 แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร
ธนาคารมหานคร (อังกฤษ: First Bangkok City Bank; ตัวย่อ: FBCB) เมื่อแรกตั้งใช้ชื่อว่า "บริษัทแบงค์ตันเปงชุน จำกัด" ต่อมาเปลี่ยนชื่อเป็น "ธนาคารไทยพัฒนา" ใน วันที่ 28 ธันวาคม พ.ศ. 2503 และเปลี่ยนมาเป็น "ธนาคารมหานคร" ในวันที่ 4 กรกฎาคม พ.ศ. 2520 ตั้งอยู่บริเวณสวนมะลิ และได้แปลงสภาพเป็นบริษัทมหาชน เมื่อวันที่ 16 ธันวาคม พ.ศ. 2536 เมื่อเกิดวิกฤตเศรษฐกิจในปี พ.ศ. 2540 ธนาคารได้ประสบกับปัญหา NPL จนธนาคารแห่งประเทศไทยตั้งเข้ามาดูแลและได้ถูกควบรวมกิจการกับ บมจ.ธนาคารกรุงไทย ตั้งแต่ 
2 พฤศจิกายน พ.ศ. 2541 เป็นต้นมา
ในปี 2559 ศาลมีคำพิพากษายึดทรัพย์ตระกูลสุวรรณภักดี 4 ราย เนื่องจากอนุมัติสินเชื่อธนาคารมหานครให้ลูกหนี้ มียอดหนี้ค้างชำระ 4,278 ล้านบาท ขณะที่มียอดสินเชื่อรวม 8 บัญชี เป็นเงิน 5,195 ล้านบาท เป็นการทุจริตตามกฎหมายว่าด้วยธนาคารพาณิชย์ และ พ.ร.บ.ป้องกันและปราบปรามการฟอกเงิน พ.ศ. 2542 จึงมีคำสั่งยึดทรัพย์เป็นที่ดิน สิ่งปลูกสร้างและหุ้น มูลค่ารวม 6.7 ล้านบาท ส่วนคดีที่ภคินี สุวรรณภักดี อดีตรองกรรมการผู้จัดการธนาคารมหานคร ถูกกล่าวหาในคดีทุจริตการปล่อยสินเชื่อของธนาคารมหานคร ศาลพิพากษาถึงที่สุดว่านางภคินีเป็นผู้บริสุทธิ์ ไม่มีความผิดฐานยักยอกทรัพย์
รายนามประธานกรรมการ > ยุคบริษัท แบงค์ตันเปงชุน จำกัด

พระวรวงศ์เธอ พระองค์เจ้าดรุณวัยวัฒน์ (พ.ศ. 2477-2482)
พันเอก พระยาฤทธิอัคเนย์ (สละ เอมะศิริ) (พ.ศ. 2482-2486)
พลตรี ไชย ประทีปะเสน (พ.ศ. 2486-2490)
พระยานลราชสุวัจน์ (ทองดี นลราชสุวัจน์) (พ.ศ. 2490-2494)
พระราชธรรมนิเทศ (เพียร ไตติลานนท์) (พ.ศ. 2494-2497)
พลเรือตรี พระยาศรยุทธเสนี (กระแส ประวาหะนาวิน) (พ.ศ. 2497-2499)
พระยาธรรมบัณฑิตสิทธิศฤงคาร (บุญจ๋วน บุญยะปานะ) (พ.ศ. 2499-2503)
รายนามประธานกรรมการ > ยุคธนาคารไทยพัฒนา

พลตำรวจตรี เนื่อง อาขุบุตร (พ.ศ. 2503-2506)
เจ้าพงศ์ธาดา ณ ลำพูน (พ.ศ. 2506-2508)
พลเอก พระประจนปัจจนึก (พุก มหาดิลก) (พ.ศ. 2508-2513)
นายอุเทน เตชะไพบูลย์ (พ.ศ. 2513-2516)
หม่อมราชวงศ์บุญรับ พินิจชนคดี (พ.ศ. 2516-2518)
ท่านผู้หญิงพรพรรณ ทวีวงศ์ถวัลยศักดิ์ (พ.ศ. 2518-2520)
รายนามประธานกรรมการ > ยุคธนาคารมหานคร

พลเอก จิตติ นาวีเสถียร (พ.ศ. 2520-2523)
หม่อมเจ้าการวิก จักรพันธุ์ (พ.ศ. 2523-2527)
พลเรือเอก กมล สีตกะลิน (พ.ศ. 2527-2530)
พลอากาศเอก พะเนียง กานตรัตน์ (พ.ศ. 2530-2532)
ท่านผู้หญิงจงกล กิตติขจร (พ.ศ. 2532-2536)
พลตำรวจเอก สวัสดิ์ อมรวิวัฒน์ (พ.ศ. 2537-2539)
นายพนัส สิมะเสถียร (พ.ศ. 2539-2541)
ธรรมราชิกสถูป

ระวังสับสนกับ ธรรมราชิกสถูป (ตักศิลา)
| ธรรมราชิกสถูป   Dharmarajika Stupa |
| --- | --- |
ภาพฐานรากที่เหลืออยู่ของธรรมราชิกสถูป
ข้อมูลพื้นฐาน
ที่ตั้ง: สารนาถ,เมืองพาราณสี, อินเดีย
ศาสนา: พุทธเถรวาท
การสร้าง
ผู้สร้าง: พระเจ้าอโศกมหาราช
ธรรมราชิกสถูป (อังกฤษ: Dharmarajika Stupa) พระสถูป เก่าแก่ในพระพุทธศาสนาที่ตั้งอยู่ ณ ป่าอิสิปตนมฤคทายวัน (สารนาถ ในปัจจุบัน)
ประวัติ

พระเจ้าอโศกมหาราช โปรดให้สร้างพระสถูปสร้างครอบตรงจุดที่เชื่อกันว่า พระโคตมพุทธเจ้า ทรงแสดงพระธรรมเทศนาที่ชื่อว่า อนัตตลักขณสูตร แก่ ปัญจวัคคีย์ ทั้ง 5 ท่านได้แก่ พระโกณฑัญญะ , พระวัปปเถระ , พระภัททิยเถระ , พระมหานามเถระ และ พระอัสสชิเถระ ภายหลังจากทรงแสดงพระปฐมเทศนาที่ชื่อว่า ธัมมจักกัปปวัตนสูตร จนทั้ง 5 ท่านได้บรรลุเป็น พระอรหันต์
นอกจากนี้พระเจ้าอโศกมหาราชยังได้ประดิษฐานพระบรมสารีริกธาตุของพระพุทธเจ้าไว้ที่พระสถูปแห่งนี้แต่ปัจจุบันพระบรมสารีริกธาตุได้หายสาบสูญไปเมื่อ ราชาเชตสิงห์แห่งพาราณสี ได้สั่งให้อำมาตย์ชื่อ คชัตสิงห์ มาทำลายสิ่งก่อสร้างในสารนาถรวมถึงธรรมราชิกสถูปเพื่อนำอิฐมาสร้างตลาดในเมืองและได้นำพระบรมสารีริกธาตุไปลอยน้ำเพราะคิดว่าเจ้าของกระดูกคงยังไม่ไปเกิดตามความเชื่อของ ศาสนาฮินดู โดยปัจจุบันธรรมราชิกสถูปเหลือเพียงแต่ฐานราก
ธนาคารเพื่อการชำระบัญชีระหว่างประเทศ

| --- | --- |

อาคารสำนักงานใหญ่ในบาเซิล
ก่อตั้ง: 17 พฤษภาคม ค.ศ. 1930
ประเภท: สถาบันการเงินระหว่างประเทศ
วัตถุประสงค์: ความร่วมมือระหว่างธนาคารกลาง
ที่ตั้ง: บาเซิล รัฐบาเซิล-ชตัดท์  ประเทศสวิตเซอร์แลนด์ 
พิกัด: 47°32′53″N 7°35′31″E﻿ / ﻿47.54806°N 7.59194°E﻿ / 47.54806; 7.59194
สมาชิก  : ธนาคารกลาง 60 แห่ง
องค์กรแม่: คณะกรรมการธนาคาร
พนักงาน  : 1300
เว็บไซต์: www.bis.org
ธนาคารเพื่อการชำระบัญชีระหว่างประเทศ (อังกฤษ: Bank for International Settlements) หรือ BIS เป็นสถาบันการเงินระหว่างประเทศอันมีธนาคารกลางของประเทศต่างๆเป็นหุ้นส่วน มีหน้าที่ดูแลระบบเงินตราระหว่างประเทศ เป็นนายธนาคารของบรรดาธนาคารกลาง ตลอดจนส่งเสริมความร่วมมือและเป็นเวทีการแลกเปลี่ยนข้อคิดเห็นระหว่างธนาคารกลางและสถาบันทางการเงินระหว่างประเทศต่างๆ มีธนาคารกลางกว่า 60 แห่งทั่วโลกเป็นสมาชิกสถาบันนี้ มีสำนักงานใหญ่ตั้งอยู่ที่เมืองบาเซิล ประเทศสวิตเซอร์แลนด์ และมีสำนักงานผู้แทน 2 แห่งในฮ่องกงและเม็กซิโกซิตี
ผู้บริหารสูงสุดของ BIS คือตำแหน่งประธานกรรมการและผู้อำนวยการ โดยจะถือเอาผู้ว่าการธนาคารกลางของประเทศสมาชิกหนึ่งมาดำรงตำแหน่งนี้ และจะดำรงตำแหน่งในบีไอเอ็สไปจนกระทั่งเขาพ้นจากการเป็นผู้ว่าการธนาคารกลางในประเทศของตน ประธานกรรมการและผู้อำนวยการบีไอเอ็สคนปัจจุบันคือ เยินส์ ไวด์มันน์ (Jens Weidmann) ผู้ว่าการธนาคารธนาคารกลางเยอรมัน
ธนาคารแห่งประเทศไทยเข้าเป็นสมาชิกใน BIS เมื่อค.ศ. 2000 ปัจจุบันธนาคารแห่งประเทศไทยถือครองหุ้นใน BIS เป็นจำนวน 3,211 หุ้น (0.6% ของจำนวนหุ้นทั้งหมด) และในฐานะผู้ถือหุ้น ธนาคารแห่งประเทศไทยได้รับเชิญให้ส่งผู้แทนเข้าร่วมประชุมทุก 2 เดือนที่เมืองบาเซิล
ประวัติ

ธนาคารเพื่อการชำระบัญชีระหว่างประเทศก่อตั้งขึ้นใน ค.ศ. 1930 โดยข้อตกลงระหว่างรัฐบาลระหว่าง เยอรมนี, เบลเยียม, ฝรั่งเศส, สหราชอาณาจักร, อิตาลี, ญี่ปุ่น, สหรัฐอเมริกา และสวิตเซอร์แลนด์ เมื่อแรกก่อตั้งมีวัตถุประสงค์เพื่อเป็นองค์กรที่ดูแลการเรียกร้องค่าปฏิกรรมสงครามโลกครั้งที่หนึ่งจากเยอรมนี ต่อมาในช่วงสงครามโลกครั้งที่สอง ฝ่ายสัมพันธมิตรเรียกร้องไม่ให้ธนาคารแห่งนี้รับฝากสินทรัพย์ใดๆจากนาซีเยอรมนี โดยอ้างว่าทองคำและสินทรัพย์เหล่านั้นเป็นของที่ถูกยึดมาจากชาวยิวและธนาคารกลางในประเทศที่ถูกยึดครองโดยเยอรมัน อย่างไรก็ตาม จากการที่ธนาคารแห่งนี้มีกรรมการบริหารเป็นนักอุตสาหกรรมและนายทุนชาวเยอรมัน ทำให้ธนาคารแห่งนี้รับฝากเงิน ทองคำ และสินทรัพย์จากนาซีเยอรมนีจำนวนมหาศาลโดยไม่สนใจข้อเรียกร้องของฝ่ายสัมพันธมิตร
การประชุมเบรตตันวูดส์ของฝ่ายสัมพันธมิตรใน ค.ศ. 1944 ผู้แทนนอร์เวย์ได้เสนอหลักฐานว่าธนาคารแห่งนี้มีความผิดร่วมฐานอาชญากรรมสงคราม ผู้แทนนอร์เวย์เสนอให้ยุบธนาคารนี้และนำสินทรัพย์ของธนาคารชำระหนี้เป็นค่าปฏิกรรมสงคราม ซึ่งที่ประชุมก็มีมติเห็นชอบตามนั้นโดยไม่คัดค้านใดๆ อย่างไรก็ตาม หลังการอสัญกรรมของประธานาธิบดีสหรัฐ แฟรงกลิน ดี. โรสเวลต์ ในเดือนเมษายน ค.ศ. 1945 แผนการนี้ก็จางหายไป รัฐบาลของประธานาธิบดีคนใหม่ แฮร์รี เอส. ทรูแมน เห็นควรให้คงธนาคารแห่งนี้ไว้ ในที่สุด แผนการยุบธนาคารแห่งนี้ก็เป็นอันแท้งไปในค.ศ. 1948
พันธกิจ

เมื่อ BIS ถูกวางตัวให้เป็นสถาบันธนาคารกลาง ได้กำหนดพันธกิจไว้ดังนี้:
ผลักดันให้เกิดการหารือตลอดจนส่งเสริมความร่วมมือกันของธนาคารกลาง
สนับสนุนการแลกเปลี่ยนความเห็นกับหน่วยงานซึ่งรับผิดชอบการส่งเสริมเสถียรภาพทางการเงิน
วิจัยและวิเคราะห์นโยบายต่างๆที่จะส่งผลกระทบต่อเสถียรภาพเงินตราและการเงิน
เป็นองค์กรกลางในการทำธุรกรรมระหว่างธนาคารกลาง
เป็นตัวแทนหรือผู้จัดการดูแลทรัพย์สินอันเกี่ยวข้องกับกิจกรรมทางการเงินระหว่างประเทศ
สมาชิก

ธนาคารเพื่อการชำระบัญชีระหว่างประเทศ มีสมาชิกเป็นธนาคารกลาง 60 แห่ง ในจำนวนนี้เป็นธนาคารกลาง 35 แห่งในทวีปยุโรป, 13 แห่งในทวีปเอเชีย, 5 แห่งในทวีปอเมริกาใต้, 2 แห่งในโอเชียเนีย และ 2 แห่งในแอฟริกา
| 0 | 1 | 2 | 3 | 4 |
| --- | --- | --- | --- | --- |
|   ธนาคารแห่งประเทศอัลจีเรีย   ธนาคารกลางอาร์เจนตินา   ธนาคารทุนสำรองออสเตรเลีย   ธนาคารแห่งชาติออสเตรีย   ธนาคารแห่งชาติเบลเยียม   ธนาคารกลางบอสเนียและเฮอร์เซโกวีนา   ธนาคารกลางบราซิล   ธนาคารแห่งชาติบัลแกเรีย   ธนาคารแห่งประเทศแคนาดา   ธนาคารกลางชิลี   ธนาคารประชาชนจีน   ธนาคารสาธารณรัฐโคลอมเบีย   ธนาคารแห่งชาติโครเอเชีย   ธนาคารกลางเช็กเกีย   ธนาคารแห่งชาติเดนมาร์ก   ธนาคารแห่งประเทศเอสโตเนีย   ธนาคารกลางยุโรป   ธนาคารแห่งประเทศฟินแลนด์   ธนาคารแห่งประเทศฝรั่งเศส   ธนาคารสหพันธ์เยอรมนี |  |   ธนาคารแห่งประเทศกรีซ   องค์การเงินตราฮ่องกง   ธนาคารแห่งชาติฮังการี   ธนาคารกลางไอซ์แลนด์   ธนาคารทุนสำรองอินเดีย   ธนาคารอินโดนีเซีย   ธนาคารกลางไอร์แลนด์   ธนาคารแห่งประเทศอิสราเอล   ธนาคารแห่งประเทศอิตาลี   ธนาคารแห่งประเทศญี่ปุ่น   ธนาคารแห่งประเทศเกาหลี   ธนาคารแห่งชาติลัตเวีย   ธนาคารแห่งประเทศลิทัวเนีย   ธนาคารกลางลักเซมเบิร์ก   ธนาคารแห่งชาติสาธารณรัฐมาซิโดเนีย   ธนาคารแห่งชาติมาเลเซีย   ธนาคารแห่งประเทศเม็กซิโก   ธนาคารแห่งประเทศเนเธอร์แลนด์   ธนาคารทุนสำรองนิวซีแลนด์   ธนาคารนอร์เวย์ |  |   ธนาคารทุนสำรองกลางเปรู   ธนาคารกลางฟิลิปปินส์   ธนาคารแห่งชาติโปแลนด์   ธนาคารแห่งประเทศโปรตุเกส   ธนาคารแห่งชาติโรมาเนีย   ธนาคารกลางรัสเซีย   องค์การเงินตราซาอุดีอาระเบีย   ธนาคารแห่งชาติเซอร์เบีย   องค์การเงินตราแห่งประเทศสิงคโปร์   ธนาคารแห่งชาติสโลวาเกีย   ธนาคารแห่งประเทศสโลวีเนีย   ธนาคารทุนสำรองแอฟริกาใต้   ธนาคารแห่งประเทศสเปน   ธนาคารกลางสวีเดน   ธนาคารแห่งชาติสวิส   ธนาคารแห่งประเทศไทย   ธนาคารกลางตุรกี   ธนาคารกลางสหรัฐอาหรับเอมิเรตส์   ธนาคารแห่งประเทศอังกฤษ   ระบบธนาคารกลางสหรัฐ |
สมาชิก
ธนาคารแห่งประเทศจีน

| --- | --- |

ประเภท: บริษัทหุ้นส่วน
ISIN: CNE1000001Z5 
อุตสาหกรรม: การเงิน
ก่อตั้ง: พ.ศ. 2455
ผู้ก่อตั้ง: Chen Jintao 
สำนักงานใหญ่: ปักกิ่ง, สาธารณรัฐประชาชนจีน
บุคลากรหลัก: ประธานบริษัท ลี่ หลีหุ่ย
ผลิตภัณฑ์: บริการทางการเงิน
รายได้: 27.4 พันล้าน RMB (ข้อมูลจาก พ.ศ. 2548)
รายได้จากการดำเนินงาน: 229,237,000,000 เหรินหมินปี้ (พ.ศ. 2558) 
รายได้สุทธิ: 179,417,000,000 เหรินหมินปี้ (พ.ศ. 2558) 
สินทรัพย์: 16,815,597,000,000 เหรินหมินปี้ (พ.ศ. 2558) 
พนักงาน: 209,265 คน
เว็บไซต์: http://www.boc.cn
ธนาคารแห่งประเทศจีนจำกัด (หุ้นฮ่องกง: 3988 เก็บถาวร 2008-10-04 ที่ เวย์แบ็กแมชชีน) (จีน: 中国银行; จีน: 中國銀行; พินอิน: Zhōngguó Yínháng หรือเขียนเป็นตัวย่อว่า 中行; อังกฤษ: Bank of China หรือ BOC) คือหนึ่งในสี่ธนาคารพาณิชย์ใหญ่ที่รัฐบาลจีนเป็นเจ้าของ ก่อตั้งขึ้นในปี พ.ศ. 2455 เพื่อแทนที่ธนาคารรัฐบาลต้าฉิง ซึ่งเป็นธนาคารที่เก่าแก่ที่สุดในประเทศจีน โดยตั้งแต่การก่อตั้งของธนาคารจนถึง พ.ศ. 2485 ธนาคารนี้ได้ทำการออกธนบัตรในนามของรัฐบาลกลางร่วมกับอีกสามธนาคารใหญ่ที่รัฐบาลเป็นเจ้าของในช่วงนั้น ได้แก่ ธนาคารกลางแห่งประเทศจีน, ธนาคารกสิกรแห่งประเทศจีน และธนาคารแห่งการสื่อสาร (Bank of Communications หรือ BoComm ในปัจจุบัน) แม้ว่าธนาคารแห่งประเทศจีนจะทำหน้าที่เป็นธนาคารกลางของจีนในช่วงแรกๆ ของการก่อตั้ง แต่หลังจากที่ตำแหน่งนี้ถูกแทนที่โดยธนาคารกลางแห่งประเทศจีนในปี พ.ศ. 2471 ธนาคารแห่งประเทศจีนจึงกลายเป็นธนาคารพาณิชย์ไปโดยสมบูรณ์
หลังจากสงครามกลางเมืองจีนสิ้นสุดลงในปี พ.ศ. 2492 ธนาคารแห่งประเทศจีนได้แยกที่ทำการของธนาคารเป็นสองส่วนต่างหาก ส่วนหนึ่งตั้งเป็นธนาคารใหม่อยู่ในไต้หวันที่ปกครองโดยรัฐบาลพรรคก๊กมินตั๋ง และอีกส่วนหนึ่งตั้งที่ทำการอยู่ในจีนแผ่นดินใหญ่ ธนาคารแห่งประเทศจีนในไต้หวันได้แปรรูปไปเป็นธนาคารเอกชนในปี พ.ศ. 2514 และเปลี่ยนชื่อเป็นธนาคารพาณิชย์นานาชาติแห่งประเทศจีน ในเวลาต่อมา ธนาคารในไต้หวันจึงได้เข้ารวมกิจการกับธนาคารแห่งการสื่อสารไต้หวัน และรวมเป็นอัครธนาคารพาณิชย์นานาชาติ ส่วนในจีนแผ่นดินใหญ่นั้น ธนาคารแห่งประเทศจีนยังคงมีลักษณะเป็นธนาคารที่รัฐบาลเป็นเจ้าของอยู่ดังเดิม
ธนาคารแห่งประเทศจีนเป็นผู้ให้กู้รายใหญ่เป็นอันดับสองโดยรวมจีน (อันดับหนึ่งเป็นสถาบันการเงินและธนาคารพาณิชย์และอุตสาหกรรมแห่งประเทศจีน) และเป็นผู้ให้กู้อันดับหนึ่ง ถ้าไม่รวมสถาบันการเงินเข้าไปด้วย และเป็นธนาคารที่ใหญ่เป็นอันดับแปดของโลกประเมินจากมูลค่าหุ้นตามราคาตลาด (Market capitalization value) อีกทั้งยังเป็นผู้ให้กู้เงินตราต่างประเทศอันดับหนึ่งในประเทศจีนอีกด้วย ครั้งหนึ่งเคยเป็นของรัฐบาลกลาง 100% ผ่านการถือหุ้นของบริษัทจัดการลงทุนหุยจิ่นกลางและคณะกรรมการแห่งชาติเพื่อกองทุนประกันสังคม (SSF) ที่มีรัฐบาลจีนเป็นเจ้าของอีกที ธนาคารแห่งประเทศจีนเริ่มเสนอขายหุ้นเป็นครั้งแรก (Initial public offering หรือ IPO) ในเดือนมิถุนายน พ.ศ. 2549 สัดส่วนผู้ถือหุ้นรายย่อย (Free-float) ในปัจจุบันอยู่ที่ 26%
ธนาคารแห่งประเทศจีนมีทรัพย์สินกว่า 3 ล้านล้านหยวน (RMB) และทำกำไรกว่า 52.7 พันล้านหยวนใน พ.ศ. 2545 ซึ่งมากกว่าปีที่ผ่านๆ มาถึง 20%
สัดส่วนผู้ถือหุ้นส่วนเจ้าของบริษัท

จากการตรวจสอบข้อมูลสัดส่วนผู้ถือหุ้นเจ้าของบริษัทในวันที่ 7 มิถุนายน พ.ศ. 2549 หลังจากการเสนอขายหุ้นต่อสาธารณชนเป็นครั้งแรกในตลาดหลักทรัพย์ฮ่องกง (SEHK:3988) ผู้ถือหุ้นเจ้าของบริษัทมีดังนี้ ได้แก่
บริษัทจัดการลงทุนหุยจิ่นกลาง ถือหุ้น 69.265%
รอยัลแบงค์ออฟสกอตแลนด์สาขาประเทศจีน (RBS China) ถือหุ้น 8.467%
บริษัทเอเชียไฟแนนเชียลโฮลดิ้งส์จำกัด (AFH Pte. Ltd.) ถือหุ้น 4.765% (บริษัทนี้เป็นบริษัทจัดการทรัพย์สินของบริษัทเทมาเส็กโฮลดิ้งส์ โดยมีเทมาเส็กโฮลดิ้งส์ควบคุมกิจการเป็นบริษัทลูกอย่างเต็มตัว)
คณะกรรมการแห่งชาติเพื่อกองทุนประกันสังคม (SSF) : 4.576%
UBS AG: 1.366%
ธนาคารเพื่อการพัฒนาเอเชีย (ADB) : 0.205%
ผู้ลงทุนรายย่อยที่ซื้อหุ้น H share (หุ้นฮ่องกง) เมื่อเริ่มมีการเสนอขายหุ้นต่อสาธารณชนครั้งแรก (IPO) : 11.356%
ธวัชชัย โอชารถ

| ข้อมูลส่วนตัว |
| --- | --- | --- | --- |
ชื่อเต็ม:  ธวัชชัย โอชารถ
วันเกิด:   (2003-01-20) 20 มกราคม ค.ศ. 2003 (21 ปี)
สถานที่เกิด:  จังหวัดหนองบัวลำภู
ส่วนสูง:  1.70 m (5 ft 7 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  อุดร ยูไนเต็ด
หมายเลข:  23
สโมสรเยาวชน
2015–2018:  หนองบัว พิชญ
2019–2020:  เลสเตอร์ซิตี
2021:  หนองบัว พิชญ
สโมสรอาชีพ*
| ปี |  ทีม |  ลงเล่น |  (ประตู) |
| 2021–2024 |  หนองบัว พิชญ |  30 |  (1) |
| 2024– |  อุดร ยูไนเต็ด |  0 |  (0) |
ทีมชาติ
| 2019 |  ทีมชาติไทย อายุไม่เกิน 16 ปี |  1 |  (0) |
| 2022– |  ทีมชาติไทย อายุไม่เกิน 23 ปี |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ธวัชชัย โอชารถ (อังกฤษ: Thawatchai Aocharod; เกิด 30 มกราคม พ.ศ. 2546) เป็นนักฟุตบอลอาชีพชาวไทย ที่เล่นตำแหน่งกองกลางให้กับอุดร ยูไนเต็ด ในไทยลีก 3
ระดับอาชีพ

ในเดือนตุลาคม พ.ศ. 2564 ธวัชชัยได้ประเดิมนัดแรกในไทยลีกเจอกับเชียงรายยูไนเต็ด
ท่าอากาศยานนานาชาติแดเนียล เค. อิโนเอ

ท่าอากาศยานนานาชาติแดเนียล เค. อิโนเอ (อังกฤษ: Daniel K. Inouye International Airport (IATA: HNL, ICAO: PHNL, FAA LID: HNL)) รู้จักกันอีกชื่อว่า ท่าอากาศยานนานาชาติโฮโนลูลู (Honolulu International Airport) เป็นทางผ่านการบินหลักของเมืองและเคาน์ตีโฮโนลูลูบนเกาะโออาฮูในรัฐฮาวาย ท่าอากาศยานนี้ได้ชื่อมาจากวุฒิสมาชิกและผู้รับรางวัลมีเดล ออฟ ฮอนเนอร์ชาวสหรัฐ แดเนียล เค. อิโนเอ ท่าอากาศยานตั้งอยู่ในโฮโนลูลู สามไมล์ (5 กิโลเมตร) ทางตะวันตกเฉียงเหนือของย่านศูนย์กลางธุรกิจของตัวเมือง ท่าอากาศยานกินพื้นที่ 4,220 เอเคอร์ (1,708 เฮกตาร์) กินพื้นที่เกาะโออาฮูมากกว่า 1%
ท่าอากาศยานนานาชาติแดเนียล เค. อิโนเอบริการสายการบินไปยังจุดหมายในทวีปอเมริกาเหนือ เอเชีย และโอเชียเนีย ทำหน้าที่ฮับหลักของฮาวายเอียนแอร์ไลน์และฐานของอะโลฮาแอร์คาร์โก ท่าอากาศยานถูกบรรจุในองค์การบริหารการบินแห่งชาติ (FAA) ใน ค.ศ. 2017–2021 ซึ่งถูกจัดให้เป็นฮับหลักขนาดใหญ่ที่เป็นสถานบริการเชิงพาณิชย์
อาคารผู้โดยสาร และสายการบิน > อาคารผู้โดยสารสายการบินท้องถิ่น > ล็อบบี 1

แปซิฟิกวิงส์
เมซาแอร์ไลน์
โก! ให้บริการโดย เมซาแอร์ไลน์
โก!เอ็กซ์เพรส ให้บริการโดย โมกูลีลีแอร์ไลน์
โมกูลีลีแอร์ไลน์
ไอส์แลนด์แอร์
อาคารผู้โดยสาร และสายการบิน > อาคารผู้โดยสารสายการบินหลัก > ล็อบบี 2

ฮาวาเอียนแอร์ไลน์
อาคารผู้โดยสาร และสายการบิน > อาคารผู้โดยสารสายการบินหลัก > ล็อบบี 3

อะโลฮาแอร์ไลน์
อาคารผู้โดยสาร และสายการบิน > อาคารผู้โดยสารระหว่างประเทศ > ล็อบบี 4

โกเรียนแอร์
แควนตัส
เจ็ตสตาร์แอร์เวย์
เดลต้า แอร์ไลน์
ฟิลิปปินส์แอร์ไลน์
เวสต์เจ็ต
การูดาอินโดนีเซีย
ออลนิปปอนแอร์เวย์
แอร์เจแปน
แอร์เอเชีย เอกซ์
แอร์แคนาดา
แอร์นิวซีแลนด์
แอร์แปซิฟิก
อาคารผู้โดยสาร และสายการบิน > อาคารผู้โดยสารระหว่างประเทศ > ล็อบบี 5

เจแปนแอร์ไลน์
เจแปนแอร์ไลน์ เที่ยวบินเช่าเหมาลำ
เจเอแอลเวย์
อาคารผู้โดยสาร และสายการบิน > อาคารผู้โดยสารระหว่างประเทศ > ล็อบบี 6

ไชน่าแอร์ไลน์
ยูเอสแอร์เวย์
ยูเอสแอร์เวย์ ให้บริการโดย อเมริกันเวสต์แอร์ไลน์
โอมไนแอร์อินเตอร์เนชั่นเนล
อาคารผู้โดยสาร และสายการบิน > อาคารผู้โดยสารระหว่างประเทศ > ล็อบบี 7

คอนติเนนตัล แอร์ไลน์
คอนติเนนตัลแอร์ไลน์ ให้บริการโดย คอนติเนนตัลไมโครนีเชีย
นอร์ทเวสต์แอร์ไลน์
อเมริกันแอร์ไลน์